Lambertseter senter

Lambertseter senter er et kjøpesenter i drabantbyen Lambertseter, bygget av OBOS.

Opprinnelig var senteret delt over flere byggetrinn på begge sider av Lambertseterveien. I 2010 ble det åpnet et stort senter på nordsiden av veien, der de fleste butikkene, i tillegg Symra kino og Deichmanske bibliotek til  fikk plass. Senteret har 700 parkeringsplasser og direkte atkomst til Lambertseter stasjon.

Historie

Det første senteret 
Den eldste delen av Lambertseter senter ble bygget i 1957 og var Norges andre kjøpesenter.  Dette senteret besto av et 20-talls butikker i en handlegate, som kunne minne om skomakergata, og en 13 etasjer høyblokk med deichmanske avdeling i kjelleren. Dette senteret fantes på sydsiden av Lambertseterveien. 

I 1999 kom et påbygg på nordsiden av Lambertseterveien som utvidet senteret med omkring 10 butikker. Dette ble bygget ved siden av det første senteret. Dette påbygget ble bygget inn i det nye senteret.

Det andre senteret 
Det andre senteret som ble bygget kom på sydsiden av Lambertseterveien. Dette bestod av omkring 40 butikker og kaféer samt helsesenter, legesenter og tannlege. Dette senteret var delvis utendørs og delvis innendørs.

Det nye senteret 
Når planene for det nye senteret skulle gjennom bystyret var det bare RV og Venstre som sa nei til planene.

12. juni 2008 startet man rivingen av det første senteret vest for Lambertseterveien. Påbygget og Symra kino ble beholdt og bygget inn i et nytt og større senter. 
I byggeperioden ble prosjektet rangert som Oslos fjerde største. Senteret regner et kundegrunnlag på 45 000 innbyggere. 90 prosent av disse har måttet reise ut av bydelen for å handle. 

I 2020 ble det bygget et helsehus på taket av senteret.

Bilder

Referanser

Eksterne lenker
 Lambertseter senter
 Obos

Kjøpesentre i Oslo
Etableringer i 1957
Lambertseter